b'\n_START_ARTICLE_\nEkipa (\xc4\x8dasopis)\n_START_PARAGRAPH_\n\xc4\x8casopis EkipaSN je edini slovenski \xc5\xa1portni dnevnik. Njegov zalo\xc5\xbenik je Salomon d.o.o. Izhajati je za\xc4\x8del leta 1995. \xc4\x8casopis vsakodnevno obsega 24 strani od torka do petka in 32 v soboto in ponedeljek. Redno poro\xc4\x8da o vsem \xc5\xa1portnem dogajanju tako v Sloveniji kot tudi drugod po svetu, \xc5\xa1portne novice vsakodnevno objavlja tudi na svoji spletni strani http://www.ekipa24.si._NEWLINE_Odgovorni urednik Ekipe je Goran Obrez, namestnika pa sta Lucijan Pej\xc4\x8di\xc4\x8d in Jurij Zavr\xc5\xa1nik._NEWLINE_Uredni\xc5\xa1tvo sestavljajo naslednji novinarji: Robert Balanti\xc4\x8d, Andrej Miljkovi\xc4\x87, Jure Bohori\xc4\x8d, Dejan Mitrovi\xc4\x87 (nogomet), Primo\xc5\xbe Salmi\xc4\x8d (ko\xc5\xa1arka), Miha Andol\xc5\xa1ek (rokomet), Barbara Kav\xc4\x8di\xc4\x8d (hokej na ledu), Tamara Pocak (odbojka), Robert Poga\xc4\x8dar (drugi \xc5\xa1porti). V uredni\xc5\xa1tvu sta tudi Iztok Lukner in Grega Videti\xc4\x8d._NEWLINE_Naslov uredni\xc5\xa1tva je Papirni\xc5\xa1ki trg 17, 1260 Ljubljana Polje. \xc4\x8casopis se tiska v tiskarni SET, d.o.o. v Vev\xc4\x8dah. Dnevna naklada zna\xc5\xa1a 17.000, cena posameznega izvoda pa je 1,30 evra.'